Si Terlezki nakadulag asin nagbalik sa Voitsberg, na kan Hulyo 1945 nagin kabtang kan British Zone of Occupation sa Austria. Pinadara sya sa kampo kan Displaced Persons sa Villach, Carinthia, kun sain nakakua sya nin trabaho sa lutoan sa sarong base kan British Army. Kan 1948, tinugutan syang mag - imigrar sa Britania, na nagduong sa Harwich, asin pinatrabaho sya bilang paramina nin karbon sa Wales. An saiyang eksperyensya sa pagluluto nagin paagi na siya makakua nin alternatibong trabaho sa kantero nin sarong minero. Pag - abot nin panahon nagpasiring sya sa mga banwaan nin Porthcawl asin Swansea bago sya nagtugdas nin sadiring hotel sa Aberystwyth asin Cardiff.